આ વિશેની ફરિયાદ કરતાં મુલુંડ સ્ટેશનથી રોજ આવનજાવન કરતા સચિન સાવલાએ મિડ-ડે LOCALને કહ્યું હતું કે ‘અહીં સવારે નવથી બપોરે બાર વાગ્યા સુધી અને સાંજે પાંચ વાગ્યા પછી લોકો ફુટપાથનો ઉપયોગ કરી શકતા નથી. કોઈ આ ફેરિયાઓને અહીંથી હટાવી શકે એમ નથી. ક્યારેક તો અહીંની પરિસ્થિતિ જોઈને એવું લાગે કે પોલીસ અને સુધરાઈના અધિકારીઓ સાથે ફેરિયાઓની સાઠગાંઠ છે. વિરોધ કરવા જઈએ તો ફેરિયાઓના દુશ્મન બની જઈએ છીએ. સાંજના સમયે સખત ટ્રાફિક થઈ જતો હોવા છતાં કોઈ જ એના પર ધ્યાન આપતું નથી.’